
                                                                                                           Βόλος   22/9/2026

                                                                                                      Αριθ.Πρωτ. 75896
ΠΡΟΣ     :   

                       ΤΗΝ   ΔΗΜΟΤΙΚΗ    ΕΠΙΤΡΟΠΗ

                                                 ΓΝΩΜΟΔΟΤΗΣΗ  

Θέμα  :    Εξώδικος  συμβιβασμός  επί  αξίωσης  του  Δήμου  Βόλου  για  φθορές  στο   κολυμβητήριο  του  ΕΑΚ .
1.Στις   24/9/2026  εκδικάζεται  μετ’  αναβολή   ενώπιον  του  Μονομελούς  Δικαστηρίου  Ανηλίκων  ποινική  υπόθεση  των  τότε  ανηλίκων   Β.Κ.   , Η.Ν. , Π.Σ., κατηγορουμένων  , ότι  στις  2-7-2023  βραδινές  ώρες    , όντες  ανήλικοι , εισήλθαν      και  παρέμειναν  παράνομα  στο  κλειστό  κολυμβητήριο  του  Εθνικού  Αθλητικού  Κέντρου  (ΕΑΚ   Βόλου)   και  κατέστρεψαν  ξένα  ολικά  προς  αυτούς  πράγματα  , που  χρησίμευαν  για  κοινό  όφελος , η  δε  ζημία  , που  προξενήθηκε  από  τη  φθορά  ανέρχεται  στο  ποσό  των  700 ευρώ  περίπου  .Ειδικότερα  κατηγορούνται  για τα  αδικήματα  των  άρθρων  126 ,334 παρ.1 , 378  παρ.1α-2  του Π.Κ. ( ΑΒΜ :  Α2023-3744  , ΑΒΩ :  Μ24-1509 ) .
      2. Με  αίτημα - πρόταση , το  οποίο  υποβλήθηκε  χθες  από  τον  πληρεξούσιο  δικηγόρο  των  κατηγορουμένων  , ζητείται  να  υπολογιστεί  η   συνολική  αξία  της  ζημίας  στο  ποσό  των  700  ευρώ  , το  οποίο αποδέχονται  οι  κατηγορούμενοι να  καταβάλουν  άμεσα  , μέχρι  την  έναρξη  της  δίκης  .

 3.Από  την  ποινική  δικογραφία  προκύπτει  , ότι  η ζημία  , που  προξενήθηκε  από  τις  άδικες  πράξεις  των  ανηλίκων  ανέρχεται στο  ποσό  των  700  ευρώ . Το  ανωτέρω  ποσό  αναφέρει  και  στην  από  21/7/20023  ένορκη  εξέτασή  του  ο  τότε  Προϊστάμενος  Διεύθυνσης  Αθλητισμού  του  Δ.Ο.Ε.Π.Α.Π   -ΔΗΠΕΘΕ  Δήμου   Βόλου  και  διοικητικά  υπεύθυνος  για  το  κλειστό  κολυμβητήριο  του  ΕΑΚ   Γεώργιος  Χρήστου . Στην  εν  λόγω  κατάθεσή  του  , ο  προαναφερόμενος  μάρτυρας  περιγράφει  τις  ζημίες   ως  εξής  :  «….παραβίασαν  σπάζοντας  τους  μεντεσέδες  και  τους πύρους επί εδάφους ασφαλείας της θύρας εισόδου , η οποία βρίσκεται επί της ανατολικής πλευράς συνορεύουσα με την  ανοιχτή κολυμβητική δεξαμενή. Εν συνεχεία αυτά τα έκνομα άτομα εισήλθαν παράνομα εντός της κλειστής κολυμβητικής δεξαμενής και από κοινού προξένησαν υλικές ζημιές όπως στρέβλωσαν δύο παράθυρα αλουμινίου με τους μηχανισμούς αυτών, σπάσανε είκοσι επιτοίχια πλακάκια δαπέδου χώρου καταδυτηρίου με τη χρήση αντικειμένων που δε γνωρίζω, τρύπησαν τρία στρόγγυλα σωσίβια χρώματος πορτοκαλί, σπάσανε δύο κινητά καθίσματα καθώς και έθεσαν σε λειτουργία ένα πυροσβεστήρα αδειάζοντας το υλικό αυτού εντός κολυμβητικής δεξαμενής. Τέλος προξένησαν ζημιές σε δύο ηλεκτρολογικούς πίνακες, ήτοι σε πλαστικούς διακόπτες αυτών, ο μεν πρώτος βρίσκεται επί του βορείου φωτεινού πυλώνα, ο δε δεύτερος βρίσκεται εντός κλειστής δεξαμενής. Ανωτέρω βανδαλισμοί κοστολογούνται στα επτακόσια (700) ευρώ περίπου.   

Τα  ίδια  αναφέρει  στην  από 22/7/2023 κατάθεσή  του  και  ο  υπάλληλος   Δημήτριος  Χειμώνας .

4.Επειδή  οι  κατηγορούμενοι  δήλωσαν  , ότι  προτίθενται  να  καταβάλουν  ολόκληρο  το  ως  άνω  ποσό  στο  ταμείο  του  Δήμου  πριν  την  έναρξη  της  δίκης  , προκειμένου  να  γίνει  επίκληση    εκ  μέρους  τους  του  ισχυρισμού  περί  αποκατάστασης  της  ζημίας  για  την  ευνοϊκότερη  μεταχείρισή  τους   και  προκειμένου  να  αποφευχθούν  τυχόν  μελλοντικές  δίκες  ενώπιον  των  Πολιτικών  Δικαστηρίων 
Επειδή  για  την  δικαστική  επιδίκαση  του  ποσού  της  δικαιούμενης  αποζημίωσης   ο  Δήμος  Βόλου  θα  πρέπει  να  ασκήσει  αγωγή   κατά  των  κατηγορουμένων   ή  και  των  γονέων  τους  , πράγμα  , το  οποίο  θα  απαιτήσει  χρόνο  , έξοδα  , με  τυχόν  αβέβαιο  αποτέλεσμα  σε  περίπτωση  μη  ύπαρξης  περιουσίας 
Επειδή   η   αποκατάσταση  της  ζημίας  , η  θετική  ζημία  του   τότε  ΔΟΕΠΑΠ –ΔΗΠΕΘΕ   και  σήμερα  του   Δήμου  ανέρχεται  σε  μικρό  ποσό  , το  οποίο  θα  καταβληθεί  ολόκληρο  άμεσα  

Επειδή  είναι  προς  το  συμφέρον  του  Δήμου  να αποδεχθεί  την  πρόταση  των  κατηγορουμένων  και  συγκεκριμένα   να  προσδιορισθεί η  δικαιούμενη  αποζημίωση  στο  ποσό  των  επτακοσίων  (700) ευρώ   και  ο  Δήμος  να  αποδεχθεί  την  είσπραξή  του  , παραιτούμενος  από  το  δικαίωμα  άσκησης  αγωγής  και  διεκδίκησης  περαιτέρω  τυχόν  αξίωσης  

ΓΙ  ΑΥΤΟ

Γνωμοδοτώ  , ότι  πρέπει  να  γίνει  δεκτή  η  υποβληθείσα  ανωτέρω  πρότασή  τους . Σε  περίπτωση , που  η  παρούσα   γνωμοδότησή  μου , η οποία  δεν  είναι  δεσμευτική , γίνει  δεκτή  από  την  Επιτροπή  Σας   , η  απόφαση  , η  οποία  θα ληφθεί  , πρέπει  να  έχει  το  ακόλουθο  περιεχόμενο  :  «…..Να  γίνει  αποδεκτή  η  πρόταση  - αίτημα συμβιβαστικής  επίλυσης    των   Β.Κ.   , Η.Ν. , Π.Σ.  .Να προσδιοριστεί  το ποσό  της  δικαιούμενης  αποζημίωσης  του  Δήμου  Βόλου  , διαδόχου  του  ΔΟΕΠΑΠ- ΔΗΠΕΘΕ , για  τις  φθορές  , που  προκάλεσαν  οι  ανωτέρω  στις  2-7-2023  στο κλειστό  κολυμβητήριο  του  ΕΑΚ , στο  ποσό  των  επτακοσίων  (700) ευρώ , το  οποίο  αποδέχεται  να εισπράξει  ο  Δήμος  Βόλου  , εξοφλώντας  κάθε  σχετική  αξίωσή  του . Με  την  άμεση  είσπραξη  του  εν  λόγω  ποσού , ο  Δήμος  Βόλου  παραιτείται  από  την  διεκδίκηση  κάθε  αξίωσής  του περαιτέρω  αποζημίωσης από  τις  άδικες  πράξεις  των  τότε  ανηλίκων ….» .
                                                                                            Η   Δικηγόρος  

                                                                                   Αργυρούλα   Τσακανίκα  
